On va néixer Joana Pol?
Joana Pol (nascuda el 28 de juliol de 1967 a Selva, Mallorca), és una escriptora,editora i pintora dedicada al gènere romàntic i fantàstic.
Autora de llibres com "El crim dels Déus" (2005), "Bellver" (2008), i "Dimonis de Formentera" (amb més de 40.000 fans al Facebook), és coneguda per haver col·laborat juntament amb el seu germà, Biel Pol, amb una columna satírica (POL & POL) amb diversos mitjans de comunicació, com la revista INMTK o el setmanari "Manacor Comarcal". També a la televisió IB3 i a la ràdio, durant dos anys (març de 2006 a març de 2008) dins diversos programes, com l'espai radiofònic literari "Es Racó Literari" en el programa 3 de Nit, de Sandra Llabrés, un popular magazín nocturn que IB3 Ràdio emetia les nits del dilluns al divendres des de 2005 fins a la seva finalització al març de 2008. "Es Racó Literari" es va fer molt popular entre els escriptors internàutics perquè el seu nou format combinava el programa de ràdio, pròpiament dit, amb les noves tecnologies (internet) per a promocionar a autors novells. El programa incloïa entrevistes als autors i la dramatització radiofònica de textos literaris, que després es penjaven en internet en format de booktrailers.
Joana Pol és també la principal fundadora de l'Associació Mallorca Fantàstica, que encapçala un moviment cultural dirigit als amants del gènere fantàstic, de ciència-ficció i terror, en l'àmbit de les Illes Balears. A l'abril de 2008 aquesta associació va promoure el primer Festival de Fantasia, Terror i Ciència-Ficció de les Illes Balears, Mallorca fantàstica, un festival multidisciplinari on, al mateix temps que es reivindiquen les arrels fantàstiques pròpies de les Illes Balears, mitjançant conferències d'experts en el tema com José Francisco Argente o actuacions com les organitzades per la Federació de Dimonis, Diables i Bèsties de Foc (actualment presidida per Martí Arbona), el gènere fantàstic tingui la seva expressió sota formats tan distints com la literatura, el cinema, la música, la il·lustració, l'escultura, l'espectacle o els jocs de rol, amb convidats de talla internacional, com Vicente Aranda (director de cinema), Nacho Ares (egiptòleg i escriptor), Toni Bestard (director de cinema), Simón Andreu (actor), o Priscilla Hernández (cantant i compositora). En edicions posteriors el festival ha comptat amb Álvaro Sáenz de Heredia, Daniel Monzón i Álex de la Iglesia, de lo qual es va emetre un reportatge documental a IB3 realitzat per Nova Televisió.
Actualment, Joana Pol dirigeix l'editorial Mallorca Fantàstica Editors, i juntament amb Cristina Puig Argente (historiadora de l'art, museóloga i dissenyadora de la Anfisbena para els trofeus dels Premis Mallorca Fantàstica), el seu germà Biel Pol (també escriptor, autor de "Nosferatu, la bèstia de Murnau"), i altres socis i col·laboradors de Mallorca Fantàstica, treballen per a la celebració del Festival de Fantasia, Terror i Ciència-Ficció Mallorca Fantàstica. Així mateix, col·labora en el nou espai literari "La Mar de Llibres" del magazine "La Mar de Coses" de Sandra Llabrés, emès per IB3 Ràdio els matins de dilluns a divendres.
El seu darrer llibre, Dimonis de Formentera, tant en català com en castellà ha estat entre els més venuts d'Amazon Espanya des de febrer del 2012 fins a finals de maig de 2012. A més a més, la pàgina oficial al Facebook de Demonios de Formentera supera actualment els 40.000 fans, una xifra molt superior a la d'altres llibres d'autors espanyols que compten amb l'avantatge d'haver estat adaptats al cinema.
A Mallorca.